wannaphong/clean_thaiwikipedia huggingface dataset:
# หนุ่มกาแฟกับสาววานิลลา
เป็นการ์ตูนญี่ปุ่นที่เขียนโดยทาคาระ อาเกะกามิ เรื่องนี้ได้รับตีพิมพ์เป็นตอนในนิตยสารมังงะรายเดือนโจเซ Cheese! ตั้งแต่เดือนเมษายน พ.ศ. 2558 ถึงเดือนมกราคม พ.ศ. 2567 นอกจากนี้ ซีรีส์สปินออฟชื่อ หนุ่มกาแฟกับสาววานิลลา ภาคแบล็ค Coffee & Vanilla Black ได้ออกตีพิมพ์ในนิตยสารรายเดือนแบบดิจิทัล Premier Cheese!! ตั้งแต่ปี พ.ศ. 2561 อีกด้วย

ละครโทรทัศน์ฉบับคนแสดงออกอากาศตั้งแต่วันที่ 5 กรกฎาคมถึง 6 กันยายน พ.ศ. 2562

 ตัวละคร 

ริสะ เป็นนักศึกษาสาววัย 20 ปีผู้เป็นที่นิยมในหมู่นักศึกษาคนอื่นๆ ด้วยความงาม แต่ในความเป็นจริงแล้วเธอเป็นคนขี้อายมาก

ฟูคามิเป็นประธานบริษัท ฟูคามิ โฮลดิ้งส์ อายุ 32 ปี

อาคุสึเป็นคู่แข่งของฟุคามิและเป็นประธานของบริษัทอาคุสึ เขาเป็นที่นิยมในหมู่ผู้หญิง

สึบาซะเป็นเพื่อนร่วมชั้นของริสะ เขาเป็นคนเป็นมิตรและตกหลุมรักริสะ

นัตสึกิเป็นเพื่อนสมัยเด็กของริสะที่ต่อมาได้มีความสัมพันธ์แบบเพื่อนกับอาคัตสึ

ยูกิเป็นเลขาส่วนตัวของฟุคามิ เขาเป็นเพื่อนร่วมชั้นของฟุคามิตอนที่พวกเขาอยู่มัธยมปลาย
 สื่อ 
 มังงะ 
หนุ่มกาแฟกับสาววานิลลาเขียนบทและวาดภาพประกอบโดยทาคาระ อาเกะกามิ เรื่องนี้ได้รับการตีพิมพ์เป็นตอนในนิตยสารมังงะโจเซรายเดือน Cheese! ตั้งแต่ฉบับเดือนมิถุนายน พ.ศ. 2558 และได้สิ้นสุดในฉบับเดือนมีนาคม พ.ศ. 2567 เมื่อวันที่ 24 มกราคม พ.ศ. 2567 ตอนต่างๆ ได้รับการตีพิมพ์เป็นรูปแบบเล่ม(ทังโกบง)รวมจำนวน 24 เล่ม โดยวางจำหน่ายตั้งแต่วันที่ 26 ตุลาคม พ.ศ. 2558 จนถึงวันที่ 26 กุมภาพันธ์ พ.ศ. 2567 โดยโชงากูกังภายใต้สำนักพิมพ์ Flower Comics 

ซีรีส์สปอนออฟชื่อว่า หนุ่มกาแฟกับสาววานิลลา ภาคแบล็ค (Coffee & Vanilla: Black) ซึ่งเน้นไปที่ตัวละครรองอย่างนัตสึกิและอาคุตสึ เริ่มตีพิมพ์ควบคู่กันในนิตยสาร Premier Cheese! ใน พ.ศ. 2561

 หนุ่มกาแฟกับสาววานิลลา 

 หนุ่มกาแฟกับสาววานิลลา ภาคแบล็ค 

 ละครโทรทัศน์ 
มีการประกาศสร้างซีรีส์ละครทางโทรทัศน์ฉบับคนแสดงในเดือนมิถุนายน พ.ศ. 2562 และมีกำหนดออกอากาศในวันที่ 4 กรกฎาคม พ.ศ. 2562 ซีรีส์นี้นำแสดงโดย ฮารูกะ ฟูกูฮาระแสดงเป็นริสะ, โดริ ซะกุระดะแสดงเป็นฟูคามิ, มาริโอ คุโรบะแสดงเป็นอาคุตสึ, ยูกิ โอโกเอะแสดงเป็นสึบาสะ, โนอะ คิตะแสดงเป็นนัตสึกิ และโชโกะ ฮามะแสดงเป็นยูกิ ซีรีส์ทางโทรทัศน์ออกอากาศทุกสัปดาห์ทางช่องเอ็มบีเอสทีวี เวลา 1.00 น. โดยเป็นส่วนหนึ่งของรายการ  นอกจากนี้ยังมีการออกอากาศทางช่องทีวีคานางาวะและเทเลวิชัน ไซตามะ เพลงเปิดของเรื่องคือ "You & I" ร้องโดย Good on the Reel และเพลงปิดของเรื่องคือ "Melancholic" ร้องโดยไอริ มิยาคาวะ โมโนแมกซ์ได้ทำการทำลงเรื่องนี้ในแอพของตัวเองในรูปแบบพากย์ภาษาไทย

 รายชื่อตอน 
 ตอนที่ ชื่อตอน วันที่ออกอากาศ
# ขอโทษทีที่มีน้องชายจอมป่วน
เป็นซีรีส์มังงะญี่ปุ่นที่เขียนและวาดภาพประกอบโดยอากิระ โอซากิ เริ่มลงพิมพ์เป็นตอนในนิตยสารมังงะโชโจะ เบสซัตสึ มาร์กาเร็ตของสำนักพิมพ์ชูเอชะในเดือนมกราคม พ.ศ. 2563 ได้รับการแปลและตีพิมพ์ภาษาไทยโดยสำนักพิมพ์บงกช ภาพยนตร์ฉบับคนแสดงมีกำหนดฉายในโรงภาพยนตร์ญี่ปุ่นในเดือนธันวาคม พ.ศ. 2567

 ตัวละคร 

 สื่อ 
 มังงะ 
ขอโทษทีที่มีน้องชายจอมป่วนเขียนและวาดภาพโดย อากิระ โอซากิ ได้เริ่มตีพิมพ์ในนิตยสารมังงะโชโจะ เบสซัตสึ มาร์กาเร็ตของสำนักพิมพ์ชูเอชะ เมื่อวันที่ 11 มกราคม พ.ศ. 2563 ตอนต่างๆ เหล่านี้ได้รับการรวบรวมตีพิมพ์เป็นเล่ม(ทังโกบง)จำนวน 13 เล่ม ณ เดือนมกราคม พ.ศ. 2568 สำนักพิมพ์บงกชได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 12 พฤศจิกายน พ.ศ. 2565

 จำนวนเล่ม 

 ภาพยนตร์ฉบับคนแสดง 
มีการประกาศสร้างภาพยนตร์ฉบับคนแสดงในวันที่ 9 กรกฎาคม พ.ศ. 2567 ภาพยนตร์เรื่องนี้ผลิตโดยโชจิกุและกำกับโดยโคอิชิโร มิกิ พร้อมบทภาพยนตร์เขียนโดยริกะ เนซึ และเพลงประกอบที่แต่งโดยโคทรินโกะ ภาพยนตร์เรื่องนี้ได้เข้าฉายในโรงภาพยนตร์ที่ญี่ปุ่นในวันที่ 6 ธันวาคม พ.ศ. 2567
# เยโฮอาหาสแห่งยูดาห์
เยโฮอาหาส (, Yəhō’aḥaz, "พระยาห์เวห์ทรงยึดถือ";  Iōakhaz) หรือ ชัลลูม  เป็นกษัตริย์ลำดับที่ 17 ของราชอาณาจักรยูดาห์ (ครองราชย์ 3 เดือนเมื่อ 609 ปีก่อนคริสตกาล) และเป็นพระโอรสองค์ที่ 4Hirsch, Emil G. and Ira Maurice Prie (1906). "Jehoahaz", Jewish Encyclopedia ของกษัตริย์โยสิยาห์ซึ่งครองราชย์ก่อนหน้าพระองค์Kautzsch, E. "Jehoahaz", The New Scaff-Herzog Encyclopedia of Religious Knowledge, Vol.IV, Samuel Macauley Jackson (ed.), Baker Book House, Grand Rapids, Michigan (1953) พระมารดาของพระองค์คือฮามุทาล บุตรหญิงของเยเรมีย์ชาวลิบนาห์ เยโฮอาหาสประสูติเมื่อ 633/632 ปีก่อนคริสตกาล
# เยโฮยาคิม
เยโฮยาคิม (, ;  Yəhōyāqīm "ผู้ที่พระยาห์เวห์ทรงชูขึ้น"; บางครั้งสะกดว่า Jehoikim) เป็นกษัตริย์ลำดับที่ 18 ของราชอาณาจักรยูดาห์ตั้งแต่ 609 ถึง 598 ปีก่อนคริสตกาล เป็นพระโอรสองค์ที่ 2 ของกษัตริย์โยสิยาห์ (1 พงศาวดาร 3:15) และเศบิดาห์ บุตรหญิงของเปดายาห์ชาวรูมาห์"Jehoiakim", Jewish Encyclopedia พระนามเมื่อประสูติของพระองค์คือ เอลียาคิม (’Elyāqīm;)

 หมายเหตุ
# คริสตจักรไคร้สตเชิชกรุงเทพ
คริสตจักรไคร้สตเชิช เป็นคริสตจักรนิกายแองกลิคันในกรุงเทพมหานคร ประเทศไทย เป็นโบสถ์แพริชของคริสตจักรแองลิกันในประเทศไทย ภายในมุขมณฑลสิงคโปร์ มีรูปแบบการนมัสการทั้งภาษาอังกฤษและภาษาไทย คริสตจักรมีสมาชิกประมาณ 400 คน จากหลากหลายเชื้อชาติ และหลากหลายนิกาย รูปแบบการนมัสการเป็นแบบแองกลิคัน และตัวอาคารคริสตจักรเป็นศิลปะแบบนีโอนอร์มัน สามารถรองรับได้ถึง 450 คน
# เยโคนิยาห์
เยโคนิยาห์ (Yəḵonəyā , มีความหมายว่า "ยาห์ทรงก่อตั้ง") ยังเป็นที่รู้จักในพระนามว่า โคนิยาห์ และ  และ เยโฮยาคีน (Yəhōyāḵīn) เป็นกษัตริย์ลำดับที่ 19 และลำดับก่อนสุดท้ายของราชอาณาจักรยูดาห์ พระองค์ทรงถูกปลดจากราชบัลลังก์โดยเนบูคัดเนสซาร์ที่ 2 กษัตริย์แห่งบาบิโลนในศตวรรษที่ 6 ก่อนคริสตกาลและทรงถูกนำไปเป็นเชลย พระองค์เป็นพระโอรสและผู้สืบราชบัลลังก์ของกษัตริย์เยโฮยาคิม และเป็นพระนัดดาของกษัตริย์โยสิยาห์ ข้อมูลส่วนใหญ่ที่ทราบเกี่ยวกับเยโคนิยาห์พบในคัมภีร์ฮีบรู บันทึกที่แสดงถึงการมีตัวตนของเยโคนิยาห์ได้รับการค้นพบในประเทศอิรัก เช่น แผ่นจารึกปันส่วนของเยโฮยาคีน แผ่นจารึกเหล่านี้ถูกขุดพบใกล้กับประตูอิชทาร์ในบาบิโลนและมีอายุย้อนไปประมาณ 592 ปีก่อนคริสตกาล จารึกด้วยอักษรรูปลิ่ม กล่าวถึงเยโคนิยาห์ (, Yaʾúkinu [ia-ʾ-ú-ki-nu]) และพระโอรส 5 พระองค์ในฐานะผู้ได้รับการปันส่วนอาหารในบาบิโลนJames B. Pritchard, ed., Ancient Near Eastern Texts Relating to the Old Testament (Princeton, NJ: Princeton University Press, 1969) 308.
# เศเดคียาห์
เศเดคียาห์ (, ; ; กรีก: Σεδεκίας, Sedekías) เป็นกษัตริย์ลำดับที่ 20 และลำดับสุดท้ายของราชอาณาจักรยูดาห์ ก่อนการทำลายเยรูซาเล็มโดยกษัตริย์เนบูคัดเนสซาร์ที่ 2 แห่งบาบิโลน พระนามเมื่อประสูติของพระองค์คือ มัทธานิยาห์ (, Mattanyāhū, "ของขวัญแห่งพระเจ้า";)

หลังการล้อมเยรูซาเล็มเมื่อ 597 ปีก่อนคริสตกาล กษัตริย์เนบูคัดเนสซาร์ที่ 2 ทรงปลดกษัตริย์เยโคนิยาห์และตั้งมัทธานิยาห์พระปิตุลา (อา) ของพระองค์ขึ้นครองราชย์แทน โดยเปลี่ยนพระนามเป็นเศเดคียาห์ (2 พงศ์กษัตริย์ 24:17) ผู้เผยพระวจนะเยเรมีย์เป็นที่ปรึกษาของพระองค์ แต่พระองค์ไม่ทรงฟังคำของผู้เผยพระวจนะ คัมภีร์ฮีบรูบันทึกถึงพระองค์ว่า "พระองค์ทรงทำสิ่งชั่วร้ายในสายพระเนตรของพระยาห์เวห์" (2 พงศ์กษัตริย์ 24:19–20,)

วิลเลียม เอฟ. ออลไบรต์ (William F. Albright) ระบุว่ารัชสมัยของเศเดคียาห์เริ่มต้นเมื่อ 598 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุว่าเริ่มเมื่อ 597 ปีก่อนคริสตกาลEdwin Thiele, The Mysterious Numbers of the Hebrew Kings, (1st ed.; New York: Macmillan, 1951; 2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). , 9780825438257, 217. เมื่อคำนวณแล้ว เศเดคียาห์จึงประสูติเมื่อประมาณ 617 หรือ 618 ปีก่อนคริสตกาล ขึ้นครองราชย์เมื่อพระชนมายุ 21 พรรษา รัชสมัยของเศเดคียาห์สิ้นสุดด้วยการล้อมและการล่มสลายของเยรูซาเล็มให้กับกษัตริย์เนบูคัดเนสซาร์ที่ 2 ซึ่งเกิดขึ้นเมื่อ 587 หรือ 586 ปีก่อนคริสตกาล
# กีฬากระดานยืนพายในกีฬาแห่งชาติ ครั้งที่ 48
กีฬาบิลเลียดและสนุกเกอร์ในกีฬาแห่งชาติ ครั้งที่ 48 เป็นการแข่งขันกีฬากระดานยืนพายที่จัดขึ้นในจังหวัดกาญจนบุรี กำหนดแข่งขันระหว่างวันที่ 18–19 สิงหาคม พ.ศ. 2566 โดยได้จัดขึ้นที่ Paddle More Thailand ในครั้งนี้จะมีการแข่งขันทั้งหมด 7 รายการ ซึ่งมีการชิงชัยเหรียญรางวัลรวมทั้งสิ้น 21 เหรียญ

 สรุปเหรียญรางวัล 

 ผู้ได้รับเหรียญรางวัล 
เทคนิค กระดานยาวไม่เกิน 14 ฟุต ระยะ 8 กม. ชาย สปรินท์ กระดานยาวไม่เกิน 14 ฟุต ระยะ 200 เมตร ชาย ทีมผลัด 4 คน ระยะ 2 กิโลเมตร ชาย กิตติศักดิ์  สมิธณัฐพงษ์  โพธิ์นพรัตน์นาวิน  สิงสาทสันทัศน์  มิ่งวงษ์ยางศิระ  งามจรรยาภรณ์เกรียงศักดิ์  ศรีเตชะอภินันท์  ควรมีสมัญชา  นาคศิริยวุฒิ  ท่าฉลาดสุทธิพงษ์  สินคงศิริชาติ  ใจดีสกุณีศักดิ์ฎา  วันยาเลเทคนิค กระดานยาวไม่เกิน 14 ฟุต ระยะ 8 กม. หญิง  สปรินท์ กระดานยาวไม่เกิน 14 ฟุต ระยะ 200 เมตร หญิง ทีมผลัด 4 คน ระยะ 2 กิโลเมตร หญิง ภาวิณี  เหนียวคงเปรมฤทัย  หงษีทองประกายเพชร  เชื้อสายกัญญานัฐ  กระจายกัลยาณี  สร้อยสีหาธมนวรรณ  หวลสัตย์จิรวรรณ  หวลสัตย์ฐิติชญา  ขัดยอดผกามาศ  บุญมีปัทมพร  โหยย้อยอัณณ์ชญา  แก้วมีมาธีราพร  ปันอ้ายทีมผลัดผสม 4 คน ระยะ 2 กิโลเมตร ศิริพร  แก้วดวงงามณัฐพงษ์  โพธิ์นพรัตน์นาวิน  สิงสาทภาณินี  พรหมเสนสุพิชญา  พรรณาวิโรจน์อรวรรณ  แก้วสีหาบุตรพงษ์ภัทร  ประทุมสุวรรณจิตกร  สีวังราชธนภรณ์  สมมิตรกรัณย์พล  นิธิธวัชพงศ์ธมนวรรณ  หวลสัตย์จตุชล  คำอ้าย
# รักนี้ไม่มีขาดทุน
รักนี้ไม่มีขาดทุน  เป็นซีรีส์ทางโทรทัศน์ของเกาหลีใต้ นำแสดงโดยชิน มิน-อา, คิม ย็อง-แด ,อี ซัง-อี และฮัน จี-ฮยอนออกอากาศครั้งแรกทางช่อง ทีวีเอ็นเมื่อวันที่ 26 สิงหาคม 2024 ทุกวันจันทร์และอังคาร เวลา 20:50 น. (เวลามาตรฐานเกาหลี) นอกจากนี้ยังสตรีมบนทีวีอิงในเกาหลีใต้ และบนแอมะซอนไพรม์วิดีโอในบางภูมิภาคอีกด้วย

เรื่องย่อ
รักนี้ไม่มีขาดทุน บอกเล่าเรื่องราวของ ซน แฮ-ย็อง หญิงสาวที่แต่งงานเพราะไม่อยากสูญเสียเงิน และ คิม จี-อุก ชายหนุ่มที่กลายเป็นสามีของเธอเพราะไม่อยากสร้างความเสียหาย

นักแสดง
นักแสดงหลัก
 ชิน มิน-อา รับบทเป็น ซน แฮ-ยอง
 ผู้เชี่ยวชาญในการคำนวณกำไรขาดทุนที่เกลียดการขาดทุนในชีวิตและความรัก เธอมักคำนวณจุดคุ้มทุนในความสัมพันธ์ และวางแผนการแต่งงานปลอมเมื่อตกอยู่ในอันตรายที่จะพลาดการเลื่อนตำแหน่งในที่ทำงาน
 คิม ย็อง-แด รับบทเป็น คิม จี-อุก
 พนักงานกะดึกในร้านสะดวกซื้อที่เป็นที่รู้จักในฐานะเจ้าหน้าที่ตำรวจพลเมืองและเป็นชายผู้ยึดถือความยุติธรรม
 อี ซัง-อี รับบทเป็น บก กยู-ฮย็อน
 ทายาทรุ่นที่สามของตระกูลเศรษฐีที่ไม่เชื่อในความรักที่เป็นพรหมลิขิตและไม่คิดที่จะแต่งงาน
 ฮัน จี-ฮย็อน รับบทเป็น นัม จา-ย็อน / ยอนโบ-รา
 นักเขียนนิยายเว็บชื่อดังที่เขียนเกี่ยวกับความรักเพียงอย่างเดียว

นักแสดงสมทบ
 จอน ฮเย-ว็อน รับบทเป็น คว็อน อี-ริน
 พนักงานฝ่ายทรัพยากรบุคคลที่ทำงานในบริษัทการศึกษาเดียวกันกับ ซน แฮ-ย็อง
 อี ยู-จิน รับบทเป็น เยโอ ฮา-จุน
 เลขาของ บก กยู-ฮย็อน ทายาทรุ่นที่สามของตระกูลเศรษฐีที่ไม่เชื่อในความรักที่เป็นพรหมลิขิตและไม่คิดที่จะแต่งงาน
 จู มิน-คย็อง
 เพื่อนของ ซน แฮ-ย็อง

การผลิต
การพัฒนา
ซีรีส์แนวโรแมนติกคอมเมดี้เรื่องนี้เขียนบทโดย คิม ฮเย-ย็อง กำกับโดย คิม จอง-ซิก วางแผนโดย CJ ENM Studios และผลิตโดย Bon Factory

การคัดเลือกนักแสดง
เมื่อวันที่ 4 สิงหาคม 2023 มีการคาดการณ์ว่า อี จง-ว็อน จะรับบทเป็น คิม จี-อุก ตามที่ต้นสังกัดของเขาได้ประกาศไว้ เมื่อวันที่ 1 กันยายน มีรายงานว่า คิม ย็อง-แด ได้รับการยืนยันให้เป็นนักแสดงนำชาย และ ชิน มิน-อา เป็นนักแสดงนำหญิง

การรับชม

+คะแนนผู้ชมโทรทัศน์โดยเฉลี่ย ตอนที่ วันที่ออกอากาศเดิม ส่วนแบ่งผู้ชมโดยเฉลี่ย(นีลเซนเกาหลี)Nielsen Korea ratings:
 
 
 
  ทั่วประเทศ โซล 1 วันที่ 26 สิงหาคม ค.ศ. 2024     2 27 สิงหาคม ค.ศ. 2024 3.801%  4.312%  3 2 กันยายน ค.ศ. 2024 3.757%    4 3 กันยายน ค.ศ. 2024   4.255%  5 9 กันยายน ค.ศ. 2024   6 วันที่ 10 กันยายน ค.ศ. 2024   7 วันที่ 16 กันยายน ค.ศ. 2024   8 วันที่ 17 กันยายน ค.ศ. 2024   9 วันที่ 23 กันยายน ค.ศ. 2024   10 วันที่ 24 กันยายน ค.ศ. 2024   11 30 กันยายน ค.ศ. 2024   12 1 ตุลาคม ค.ศ. 2024   เฉลี่ย   ในตารางด้านบน แสดงถึงคะแนนที่ต่ำที่สุด และ แสดงถึงคะแนนสูงสุด
 ละครเรื่องนี้ออกอากาศทางช่องเคเบิล/เพย์ทีวี ซึ่งปกติจะมีผู้ชมน้อยกว่าเมื่อเปรียบเทียบกับรายการทีวี/สถานีแพร่ภาพสาธารณะฟรี (เคบีเอส, เอสบีเอส, เอ็มบีซี และอีบีเอส)

การออกอากาศ
มีกำหนดออกอากาศครั้งแรกทางช่องทีวีเอ็น ในวันที่ 26 สิงหาคม 2024 ทุกวันจันทร์และวันอังคาร เวลา 20:50 น. (เวลามาตรฐานเกาหลี) นอกจากนี้ยังสตรีมบนทีวีอิงในเกาหลีใต้ และบนแอมะซอนไพรม์วิดีโอในบางภูมิภาคอีกด้วย
# เจียวสี
เจียวสี, เจียวฉี หรือเอียวสี มีชื่อในภาษาจีนกลางว่า เจี่ยง ชู  เป็นนายทหารของรัฐจ๊กก๊กในยุคสามก๊กของจีน 

 ประวัติ 
เจียวสีเคยดำรงตำแหน่งเป็นแม่ทัพพื้นที่ประจำอำเภออู่ซิง (武興縣 อู่ซิงเซี่ยน; ปัจจุบันคืออำเภอเลฺว่หยาง มณฑลฉ่านซี) ขณะดำรงตำแหน่งไม่มีชื่อเสียงใด ๆ ภายหลังราชสำนักจ๊กก๊กแต่งตั้งคนอื่นให้มาดำรงตำแหน่งแทนที่เจียวสี ส่วนเจียวสีที่ถูกปลดจากตำแหน่งได้ถูกย้ายไปรักษาเมืองฮันต๋ง (漢中 ฮั่นจง) ทำให้เจียวสีรู้สึกไม่พอใจ(蔣舒為武興督，在事無稱。蜀命人代之，因留舒助漢中守。舒恨，故開城出降。) อรรถาธิบายจากฉู่จี้ในสามก๊กจี่ เล่มที่ 44.

ในปี ค.ศ. 263 รัฐวุยก๊กยกทัพบุกจ๊กก๊กครั้งใหญ่ จงโฮยขุนพลจ๊กก๊กแบ่งกำลังพลเข้าปิดล้อมฮั่นเสีย (漢城 ฮั่นเฉิง) และก๊กเสีย (樂城 เล่อเฉิง)  และยังส่งเฮาเหลก (胡烈 หู เลี่ย) เข้าตีด่านเองเปงก๋วน (陽平關 หยางผิงกวาน) เวลานั้นขุนพลปอเฉียมรับผิดชอบรักษาด่านเองเปงก๋วน โดยเจียวสีเป็นผู้ใต้บังคับบัญชา เจียวสีซึ่งไม่พอใจจ๊กก๊กวางแผนจะยอมจำนนต่อทัพวุยก๊ก จึงพยายามโน้มน้าวปอเฉียมให้นำกำลังพลออกจากด่านเองเปงก๋วนไปรบกับข้าศึก แต่ปอเฉียมปฏิเสธเพราะเห็นว่าเสี่ยงเกินไป เจียวสีจึงโกหกปอเฉียมว่าตนจะออกไปรบกับข้าศึกและให้ปอเฉียมอยู่รักษาด่าน หลังปอเฉียมตกลง เจียวสีจึงนำกำลังพลออกจากด่านเองเปงก๋วนไปยังอิมเป๋ง (陰平 อินผิง) เพื่อยอมจำนนต่อเฮาเหลก เฮาเหลกจึงใช้โอกาสนี้ที่การป้องกันของด่านเองเปงก๋วนอ่อนแอลงจากการแปรพักตร์ของเจียวสี ยกพบเจ้าโจมตีด่านและยึดได้สำเร็จ ปอเฉียมรบต้านข้าศึกจนเสียชีวิตในที่รบ(漢晉春秋曰：蔣舒將出降，乃詭謂傅僉曰：「今賊至不擊而閉城自守，非良圖也。」僉曰：「受命保城，惟全為功，今違命出戰，若喪師負國，死無益矣。」舒曰：「子以保城獲全為功，我以出戰克敵為功，請各行其志。」遂率衆出。僉謂其戰也，至陰平，以降胡烈。烈乘虛襲城，僉格鬬而死，魏人義之。) อรรถาธิบายจากฮั่นจิ้นชุนชิวในสามก๊กจี่ เล่มที่ 44.(鍾會攻圍漢、樂二城，遣別將進攻關口，蔣舒開城出降，傅僉格鬬而死。) สามก๊กจี่ เล่มที่ 44.
# เอริค โรเธม
เอริค อังเดรียส โรเธม , (เกิดเมื่อ วันที่ 19 กันยายน ค.ศ. 1898 – 18 กันยายน ค.ศ. 1938) เป็นวิศวกรเคมีและนักประดิษฐ์ชาวนอร์เวย์ เขาเป็นที่รู้จักในฐานะผู้ประดิษฐ์สเปรย์ละอองลอย ที่สามารถบรรจุและฉีดพ่นของเหลวได้เป็นชิ้นแรก

thumb|เอริค โรเธม|ภาพวาดการประดิษฐ์ของเอริค โรเธม

 ประวัติ 
เอริค โรเธมเกิดในคริสเตียนเนีย (ปัจจุบันคือออสโล) ประเทศนอร์เวย์ เขาได้รับปริญญาด้านวิศวกรรมจากประเทศสวิตเซอร์แลนด์ ในปี 1921 เขาสำเร็จการศึกษาเป็นวิศวกรเคมีจากสถาบันเทคโนโลยีแห่งสหพันธ์สวิส ซือริช โดยมีความเชี่ยวชาญเคมีไฟฟ้า ต่อมาเขาได้เข้าเรียนต่อที่สถาบันเทคโนโลยีคาลส์รูเออ

 การประดิษฐ์ 
เขาก่อตั้งบริษัทของตัวเองในออสโลในปี 1925 เขาได้ยื่นคำขอจดสิทธิบัตรสเปรย์ละอองลอยในเดือนตุลาคม 1926 กระป๋องนี้สามารถจ่ายของเหลวต่าง ๆ โดยใช้สารขับดันเคมี สิทธิบัตรในนอร์เวย์ได้รับการอนุมัติในเดือนมิถุนายน 1929 เขาได้ยื่นคำขอสิทธิบัตรในสหรัฐอเมริกาเมื่อวันที่ 30 กันยายน 1927 และได้รับอนุมัติเมื่อวันที่ 7 เมษายน 1931Method and means for the atomizing or distribution of liquid or semiliquid materials. US 1800156 A

ในปี 1927 เขาได้สาธิตการประดิษฐ์ให้ผู้ผลิตสี อัลฟ์ อาร์. บเยิร์คเคอ ได้เห็น ในปีถัดมา โรเธมได้เจรจาข้อตกลงในการใช้สิทธิบัตรของเขากับสี น้ำมันชักเงา และขี้ผึ้งเหลว แต่ความสำเร็จทางการค้าในช่วงแรกมีอย่างจำกัด ในปี 1931 ได้มีการก่อตั้งมูลนิธิแยกต่างหากชื่อว่า Rotheim Spraying System เพื่อการใช้สิทธิบัตรในตลาดต่างประเทศ โรเธมเสียชีวิตในปี 1938 และปีถัดมาบริษัทที่ผลิตสินค้าก็ล้มละลาย หลังจากการเสียชีวิตของโรเธมความก้าวหน้าทางเทคโนโลยีได้มีความก้าวหน้าอย่างมากโดยถูกนำไปใช้ในผลิตภัณฑ์ต่าง ๆ รวมถึงแอร์บรัชและสีสเปรย์

สิทธิบัตรนี้ถูกขายให้กับบริษัทอเมริกันในราคาการแสวงหาประโยชน์ทางการค้าของสิทธิบัตรดังกล่าวไม่ได้มีความสำคัญจนกระทั่งได้รับการแนะนำในสหรัฐอเมริกาในช่วงทศวรรษปี 1940Neiheim, Gunnar. «Erik Rotheim» I: Norsk biografisk leksikon, bd 7. Oslo, 2003 (in Norwegian)  การพัฒนาปรับปรุงหลักการพื้นฐานของหัวสเปรย์โดยชาวอเมริกันไลล์ กูดู และวิลเลียม เอ็น. ซัลลิแวน ทำให้เทคโนโลยีนี้ถูกนำไปใช้ในแอปพลิเคชันอื่น ๆ โดยเริ่มจากการใช้Aerosol Bombเพื่อควบคุมแมลง และต่อมาในแอปพลิเคชันอื่น ๆ อีกมากมาย ในปี 1949 โรเบิร์ต แอบป์ลานาล์ป ได้ยื่นขอสิทธิบัตรวาล์วสเปรย์ ซึ่งออกโดยสำนักงานสิทธิบัตรและเครื่องหมายการค้าสหรัฐอเมริกาในปี 1953

 มรดกตกทอด 
ไปรษณีย์นอร์เวย์ ได้เฉลิมฉลองการประดิษฐ์ของโรเธมด้วยการออกแสตมป์ที่ระลึกในปี 1998Image of the Norway Postage stamp
# หลิน หลี่กั๋ว
หลิน หลี่กั๋ว (23 ธันวาคม ค.ศ. 1945 – 13 กันยายน ค.ศ. 1971) เป็นบุตรชายของจอมพล หลิน เปียว เขาถูกกล่าวหาว่าเป็นผู้นำของ แผนการ 571 ซึ่งเป็นแผนก่อรัฐประหารเพื่อโค่นล้มเหมา เจ๋อตง ประธานพรรคคอมมิวนิสต์จีน

 ประวัติ 
หลิน หลี่กั๋ว เกิดเมื่อวันที่ 23 ธันวาคม ค.ศ. 1945 เขาสำเร็จการศึกษาจาก Beijing No. 4 High School ซึ่งเป็นโรงเรียนชั้นนำ และต่อมาได้เข้าเรียนในคณะฟิสิกส์ที่ มหาวิทยาลัยปักกิ่ง ต่อมาเขาได้เข้าร่วมเป็นสมาชิกของ พรรคคอมมิวนิสต์จีน

หลังจากที่ การปฏิวัติทางวัฒนธรรม เริ่มต้นขึ้น เขาได้ลาออกจากมหาวิทยาลัยและเข้าร่วมกับ กองทัพอากาศกองทัพปลดปล่อยประชาชน ในปี ค.ศ. 1967 หลินได้รับการเลื่อนตำแหน่งเป็นรองผู้อำนวยการสำนักงานบัญชาการกองทัพอากาศในปี ค.ศ. 1969 โดยผู้บัญชาการกองทัพอากาศ อู๋ ฟ่าเซี่ยน นี่เป็นตำแหน่งสำคัญ เนื่องจากเอกสารสำคัญทั้งหมดต้องผ่านมือของหลิน

ตามคำให้การของอู๋ ฟ่าเซี่ยนในระหว่างการพิจารณาคดีในปี 1980:

รัฐบาลของเหมา เจ๋อตง อ้างว่าในปี ค.ศ. 1970 ภายใต้การชี้นำของบิดาของเขา หลิน เปียว หลิน หลี่กั๋วได้วางแผนที่รู้จักกันในชื่อ "แผนการ 571" เพื่อสังหารเหมา เจ๋อตงใน เซี่ยงไฮ้ แต่เหมาได้รับการเตือนล่วงหน้าและออกจากเซี่ยงไฮ้ก่อนกำหนดหนึ่งวันและเปลี่ยนเส้นทางกลับไปยัง ปักกิ่ง ในเดือนกุมภาพันธ์ ค.ศ. 1971 หลิน หลี่กั๋ว ได้พา หยู่ ซินเย่ รองผู้อำนวยการกรมการเมืองของกองทัพอากาศไปยัง หางโจว และจากนั้นเรียกอีกหนึ่งรองผู้อำนวยการ โจว ยู่ฉือ จากปักกิ่งไปยัง เซี่ยงไฮ้ และพบกันในเซี่ยงไฮ้ระหว่างวันที่ 20 ถึง 24 มีนาคม

ครอบครัวหลิน รวมถึงหลิน เปียว เย่ ฉุน และหลิน หลี่กั๋ว พยายามหลบหนีหลังจากการรัฐประหารล้มเหลว ในวันที่ 13 กันยายน ค.ศ. 1971 พวกเขาหลบหนีด้วยเครื่องบิน ฮ็อคเกอร์-ซิดเดลี่ย์ ไทรเดินท์ ของกองทัพอากาศจีนจาก ท่าอากาศยานเฉินหวงเต่า ซานไห่กวน

เอกสารของพรรคที่เผยแพร่ในภายหลังระบุว่า:
“เครื่องบินกำลังมุ่งหน้าไปยัง สหภาพโซเวียต แต่เชื้อเพลิงไม่เพียงพอสำหรับการเดินทางนี้ นอกจากนี้ยังไม่มีนักบินหรือนักวิทยุอยู่บนเครื่องด้วย เครื่องบินตกใน มองโกเลีย เมื่อวันที่ 13 กันยายน ค.ศ. 1971 ไฟไหม้เครื่องบินจนผู้โดยสารทั้งหมดเสียชีวิต"

อย่างไรก็ตาม ตามที่นักประวัติศาสตร์ เจ. ดี. สเปนซ์ กล่าว "เรื่องนี้ยังไม่ได้รับการยืนยัน เนื่องจากภาพถ่ายที่ปล่อยโดยทางการจีนในภายหลังนั้นไม่น่าเชื่อถือ และรายละเอียดเกี่ยวกับแผนการของหลิน เปียว และผู้ร่วมแผนยังไม่ชัดเจน" เรื่องราวของรัฐบาลยังไม่ได้อธิบายอย่างเพียงพอว่าเหตุใดเครื่องบินของหลิน เปียวจึงตก นักวิจารณ์บางคนอ้างว่าการตัดสินใจของหลินในการหลบหนีไปยัง สหภาพโซเวียต นั้นไม่สมเหตุสมผล เนื่องจาก สหรัฐอเมริกา หรือ ไต้หวัน จะเป็นจุดหมายปลายทางที่ปลอดภัยกว่าจะเป็นจุดหมายปลายทางที่ปลอดภัยกว่า

ตั้งแต่เดือนพฤศจิกายน ค.ศ. 1980 ถึงมกราคม ค.ศ. 1981 การพิจารณาคดีของสมาชิกกลุ่ม "กองกำลังต่อต้านการปฏิวัติ" ของหลิน เปียวและแก๊งออฟโฟร์ ได้จัดขึ้นในกรุงปักกิ่ง โดยเฉพาะเจ้าหน้าที่ทหารระดับสูง 5 คน รวมถึง อู๋ ฟ่าเซียน ได้ปรากฏตัวต่อหน้าศาล ซึ่งพวกเขาให้การว่าหลิน หลี่กั๋วมีส่วนร่วมอย่างแข็งขันในแผนการ 571 นอกจากนี้ยังไม่ชัดเจนว่าหลิน เปียวเองมีแผนที่จะก่อรัฐประหารหรือไม่ หรือหลิน หลี่กั๋วและเย่ ฉุน มีแผนดังกล่าวและไม่ได้แจ้งให้หลิน เปียวทราบ

 แกลเลอรีรูปภาพ
# ชาลส์ อัลเฟรด บาร์ตเล็ตต์
พลเรือจัตวา ชาลส์ อัลเฟรด บาร์ตเล็ตต์  (21 สิงหาคม ค.ศ. 1868 – 15 กุมภาพันธ์ ค.ศ. 1945) เป็นกะลาสีเรือพาณิชย์และนายทหารกองหนุนราชนาวี ที่ได้รับการแต่งตั้งให้ดำรงตำแหน่งกัปตันเรือในบริษัทเดินเรือไวต์สตาร์ไลน์ รวมถึงการเป็นกัปตันของเรือเอชเอ็มเอชเอส บริแทนนิก (HMHS Britannic)
# ศาลรัษฎากร (เยอรมนี)
ศาลรัษฎากร  เป็นศาลชั้นต้นของประเทศเยอรมนี ถือเป็นศาลชำนัญพิเศษซึ่งมีอำนาจพิจารณาตัดสินคดีที่อยู่ในเขตอำนาจศาลรัษฎากร (Finanzgerichtsbarkeit) อันหมายถึงคดีเกี่ยวกับภาษีอากร คดีที่ผ่านศาลนี้แล้วสามารถถูกอุทธรณ์ขึ้นสู่ศาลารัษฎากรสหพันธ์ (Bundesfinanzhof)

รายชื่อศาลรัษฎากร
ปัจจุบัน ประเทศเยอรมนีมีศาลรัษฎากรจำนวนสิบแปดแห่ง 
 

 ศาลรัษฎากรบาเดิน-เวือร์ทเทิมแบร์ค (Finanzgericht Baden-Württemberg)
 ศาลรัษฎากรนครมิวนิก (Finanzgericht München)
 ศาลรัษฎากรเบอร์ลิน-บรันเดินบวร์ค (Finanzgericht Berlin-Brandenburg)
 ศาลรัษฎากรเบรเมิน (Finanzgericht Bremen)
 ศาลรัษฎากรฮัมบวร์ค (Finanzgericht Hamburg)
 ศาลรัษฎากรเฮ็สเซิน (Hessisches Finanzgericht)
 ศาลรัษฎากรเมคเลินบวร์ค-ฟอร์พ็อมเมิร์น (Finanzgericht Mecklenburg-Vorpommern)
 ศาลรัษฎากรนีเดอร์ซัคเซิน (Niedersächsisches Finanzgericht)
 ศาลรัษฎากรนครดึลเซิลดอร์ฟ (Finanzgericht Düsseldorf)
 ศาลรัษฎากรนครโคโลญ (Finanzgericht Köln)
 ศาลรัษฎากรนครมึนส์เทอร์ (Finanzgericht Münster)
 ศาลรัษฎากรไรน์ลันท์-ฟัลทซ์  (Finanzgericht Rheinland-Pfalz)
 ศาลรัษฎากรซาร์ลันท์ (Finanzgericht des Saarlandes)
 ศาลรัษฎากรซัคเซิน (Sächsisches Finanzgericht)
 ศาลรัษฎากรรัฐซัคเซิน-อันฮัลท์ (Finanzgericht des Landes Sachsen-Anhalt)
 ศาลรัษฎากรชเลสวิช-ฮ็อลชไตน์ (Schleswig-Holsteinisches Finanzgericht)
 ศาลรัษฎากรทือริงเงิน (Thüringer Finanzgericht)
# จอร์จ ไซมอนส์
จอร์จ โทมัส แมคโดนัลด์ ไซมอนส์ , (เกิดเมื่อวันที่ 23 กุมภาพันธ์ ค.ศ. 1888 – 3 ธันวาคม ค.ศ. 1950) เป็นกะลาสีชาวอังกฤษที่ทำงานเป็นผู้สังเกตการณ์บนเรือบนเรือ อาร์เอ็มเอส ไททานิก ที่ประสบเหตุร้ายแรง ไซมอนส์ซึ่งขณะนั้นอายุ 24 ปี ในช่วงเวลาที่เรืออับปาง ได้รับมอบหมายให้ดูแลเรือชูชีพลำแรกที่ถูกปล่อยลงน้ำ นั่นคือเรือชูชีพหมายเลข 1 เรือลำดังกล่าวเป็นเรือช่วยชีวิตฉุกเฉินที่ถูกปล่อยออกไปพร้อมกับผู้โดยสารเพียง 12 คน รวมทั้งลูกเรือ 7 คน และได้รับความสนใจหลังจากภัยพิบัติครั้งนั้น

 ชีวิตในช่วงต้นและ ไททานิก 
ไซมอนส์เกิดที่เมืองเวย์มัธ, ดอร์เซต, ประเทศอังกฤษ เป็นบุตรของโรเบิร์ต เจมส์ ไซมอนส์ และเบสซี นิวแมน เขาเป็นหนึ่งในบุตร 13 คน

ไซมอนส์ทำงานร่วมกับอาร์ชี จิวเวลล์ในฐานะผู้สังเกตการณ์บนเรือ ไททานิก คืนวันที่ 14 เมษายน ค.ศ. 1912 ไซมอนส์และจิวเวลล์ถูกแทนที่โดยเพื่อนร่วมงานของพวกเขาเรจินัลด์ ลีและเฟรเดอริก ฟลีตและหยุดงานเมื่อเรือชนภูเขาน้ำแข็งไม่นานหลังจากนั้น เขาได้รับคำสั่งให้ขึ้นไปบนดาดฟ้าเรือและช่วยขนเรือชูชีพเวลาประมาณ 01.00 น. ผู้ช่วยผู้ บังคับการเรือ วิลเลียม แมคมาสเตอร์ เมอร์ด็อคเริ่มขนเรือชูชีพขึ้นเรือลำที่ 1 เมอร์ด็อคมอบหมายให้ไซมอนส์รับผิดชอบเรือชูชีพและขนคนเติมเชื้อเพลิง 5 คนขึ้นเรือ ได้แก่เซอร์คอสโม ดัฟฟ์-กอร์ดอน, ลูซี่ เลดี้ ดัฟฟ์-กอร์ดอนเลขานุการของเธอ และผู้โดยสารชั้นเฟิร์สคลาสอีก 3 คน ในที่สุดเรือก็พายออกจากไททานิกในเวลา 01.05 น. เรือชูชีพถูกเรืออาร์เอ็มเอส คาร์เพเทีย ช่วยเหลือ ในอีกไม่กี่ชั่วโมงต่อมา

บนเรือคาร์พาเทีย ซิมอนส์ได้พบกับแจ็ก น้องชายของเขา ซึ่งเป็นลูกเรือของเรือลำนั้น

 ชีวิตในช่วงหลัง 
หลังจากการอัปปางของเรือ เขากลับไปที่อังกฤษและแต่งงานกับแมรี่ เจน โบลท์ ทั้งคู่มีลูกสาวด้วยกันสองคน

หลังจากการเริ่มต้นของสงครามโลกครั้งที่หนึ่งในปี ค.ศ. 1914 ไซมอนส์รับราชการในกองหนุนกองทัพเรืออังกฤษ จากนั้น ไซมอนส์ก็ได้พบกับแจ็ก พี่ชายของเขา และบ็อบ พี่ชายอีกคนของพวกเขาที่ได้รับบาดเจ็บสาหัสในการสู้รบ พวกเขาทั้งหมดรอดชีวิตจากสงคราม

ซิมอนส์เสียชีวิตที่เซาแธมป์ตันเมื่อวันที่ 3 ธันวาคม ค.ศ. 1950
# เกมไซแอนซ์
เกมไซแอนซ์  เป็นบริษัทพัฒนาเกมวิดีโอสัญชาติจีนที่โด่งดังจากเกมแบล็กมิธ: อู้คง ซึ่งเป็นเกมพรีเมียมเกมแรกที่เปิดตัวสู่ตลาดโลก มีสำนักงานใหญ่ตั้งอยู่ที่เชินเจิ้น และมีสำนักงานสาขาอีกแห่งหนึ่งที่หางโจว

 ปูมหลัง 
เกมไซแอนซ์ก่อตั้งขึ้นในปี ค.ศ. 2014 ณ เมืองเซินเจิ้น โดยอดีตพนักงานเทนเซนต์เกมส์จำนวน 7 คน ทีมงานเคยพัฒนาเกมออนไลน์แบบเล่นฟรีชื่อ Asura Online ที่ดัดแปลงมาจากนิยายออนไลน์เรื่อง The Legend of Wukong ซึ่งได้รับแรงบันดาลใจจาก 1 ใน 4 สุดยอดวรรณกรรมจีนเรื่องไซอิ๋ว

ก่อนจะมาพัฒนาเกม "แบล็กมิธ: อู้คง" อย่างเต็มตัวในปี 2018 สตูดิโอเกมไซแอนซ์เคยเปิดตัวเกมมือถือสองเกมมาก่อน ได้แก่ "100 Heroes" และ "Art of War: Red Tides" การตัดสินใจพัฒนาเกมระดับ AAA เกิดขึ้นหลังจากที่ค้นพบว่าจำนวนผู้ใช้งานสตีมในประเทศจีนมากกว่าสหรัฐอเมริกา ในช่วงเวลานั้น บริษัทมีพนักงานทั้งหมด 13 คน ทีมพัฒนาได้ย้ายจากเชินเจิ้นไปยังหางโจว เนื่องจากต้องการบรรยากาศการทำงานที่ไม่เร่งรีบและค่าครองชีพที่ต่ำกว่า

ในเดือนสิงหาคม ค.ศ. 2020 บริษัทเกมไซแอนซ์ได้ปล่อยตัวอย่างแรกของเกม แบล็กมิธ: อู้คง ออกมา เพื่อเป็นการดึงดูดบุคลากรที่มีความสามารถเข้ามาร่วมงานกับบริษัทมากยิ่งขึ้น

 เกมส์และผลิตภัณฑ์ 
ปีชื่อภาษาอังกฤษชื่อภาษาจีนชื่อพินอิน2015100 Heroes百將行Bǎi Jiāng Xíng2016Art of War: Red Tides战争艺术：赤潮Zhànzhēng Yìshù: Chìcháo2024แบล็กมิธ: อู้คง黑神话：悟空Hēishénhuà: Wùkōng